section_heading: Školovanje i stjecanje kiparske zrelosti
paragraph_text: Iste, 1910. godine Rosandić modelira i izrazito dojmljiv niz Glave Turaka.<ref>Adamec 1999, 178-179; Gamulin 1999, 201. Glave se danas čuvaju u depou Narodnog muzeja u Beogradu. One će skupa s Meštrovićevim skulpturama Kosovskoga ciklusa kojem su pripadale, na Svjetskoj izložbi u Rimu 1911. godine Paviljonu Srbije osigurati veliku pozornost publike i medija, omogućivši tako Srbiji da ovim dojmljivim umjetničkim djelima hrvatskih autora uspješno propagira svoj politički program. Premda ove Glave Turaka samo općenito slijede Meštovićevu morfologiju, što je obzirom na njihovu funkciju uostalom bilo nemoguće izbjeći, Rosandiću će ova suradnja nezasluženo priskrbiti etiketu Meštrovićeva epigona koja će ga, premda je manje-više bila bez stvarnoga temelja, sporadično pratiti i nakon smrti.